ai4bharat/Pralekha huggingface dataset:
புவி அறிவியல் அமைச்சகம்
பருவமழை இந்த ஆண்டு இயல்பான அளவில் இருக்கும் என்று எதிர்பார்ப்பதாக இந்திய வானிலை ஆய்வுத் துறை தகவல்
கேரளாவில் உள்ள திருவனந்தபுரத்தில் ஜூன் 1 அன்று பருவமழை தொடங்கும் என்று எதிர்பார்க்கப்படுகிறது.
பருவமழை இந்த ஆண்டு இயல்பான அளவில் இருக்கும் என்று எதிர்பார்ப்பதாக இந்திய வானிலை ஆய்வுத் துறை இன்று அறிவித்தது. "நாட்டில் தென்மேற்குப் பருவமழை  மொத்தத்தில் இயல்பாக  இருக்கும் என எதிர்பார்க்கப்படுகிறது," என்று தன்னுடைய முதல்கட்ட நீண்டகால முன்னறிவிப்பில் இந்திய வானிலை ஆய்வுத் துறை தெரிவித்துள்ளது.
காணொளி சுட்டி மூலம் ஊடக சந்திப்பில் பேசிய புவி அறிவியல் அமைச்சகத்தின் செயலாளர் டாக்டர் எம் ராஜீவன், 2020 தென்மேற்கு பருவமழைக்கான இந்திய வானிலை ஆய்வுத் துறையின் நீண்டகால முன்னறிவிப்பை வெளியிட்டார்.
இந்தியாவில் தென்மேற்குப் பருவமழையின் தொடக்கம்/வளர்ச்சி மற்றும் திரும்பப் பெறுதலுக்கான இயல்பு தேதிகளையும் இந்திய வானிலை ஆய்வுத் துறை வெளியிட்டது.
நீண்ட கால சராசரி அளவுகளின் படி, பருவ மழை  100 சதவீதம் இருக்கும்  என்று எதிர்பார்க்கப்படுவதாக டாக்டர் ராஜீவன் தெரிவித்தார். 1961 முதல் 2010 வரையிலான காலகட்டத்துக்கான, நாட்டின் ஒட்டுமொத்தப் பருவ மழையின் நீண்ட கால சராசரி 88 சென்டிமீட்டர் ஆகும்.
நாட்டில் விவசாயத்தை நம்பி இருக்கும் பொருளாதாரத்தை நிரப்பும் தென்மேற்கு பருவமழை காலம், தெற்கு முனையான கேரளாவை ஜீன் முதல் வாரத்தில் பொதுவாக முதலில் தொட்டு, செப்டம்பரில் ராஜஸ்தானில் பின்வாங்கத் தொடங்கும்.
கேரளாவில் உள்ள திருவனந்தபுரத்தில் ஜூன் 1 அன்று பருவமழை தொடங்கும் என்று எதிர்பார்க்கப்படுகிறது
(Visitor Counter : 145
நிலக்கரி அமைச்சகம்
என்எல்சி இந்தியா லிமிடெட் 800 மெகாவாட் மின் கொள்முதல் ஒப்பந்தத்தில் கிரிட்கோ லிமிடெட் உடன் கையெழுத்திட்டது
நிலக்கரி அமைச்சகத்தின் கீழ் உள்ள என்எல்சி இந்தியா லிமிடெட்  மற்றும் புவனேஸ்வரில் உள்ள கிரிட்கோ லிமிடெட் ஆகியவை மின் கொள்முதல் ஒப்பந்தத்தில்  கையெழுத்திட்டன.
என்எல்சி இந்தியா லிமிடெட்டின் முன்மொழியப்பட்ட நெய்வேலி தலபிரா சூப்பர் பவர் கிரிட்டிகல் தெர்மலின் நிலை-1 இல் 400 மெகாவாட் மற்றும் 400 மெகாவாட் நிலை-2 இல் மின்சாரம் பெறுவதற்காக இந்த ஒப்பந்தம் கையெழுத்தானது.
இந்த ஒப்பந்தத்தின் மூலம், என்எல்சி இந்தியா லிமிடெட் அதன் முழுத் திறனான 2400 மெகாவாட் திறன் கொண்ட நெய்வேலி தலபிரா சூப்பர் கிரிட்டிகல் அனல் மின் நிலையம் நிலை-I ஐ இணைத்துள்ளது.
என்எல்சி இந்தியா லிமிடெட் தலைவர் மற்றும் நிர்வாக இயக்குநர்  எம். பிரசன்ன குமார் மோடுபள்ளி மற்றும் கிரிட்கோ லிமிடெட்டின் நிர்வாக இயக்குநர் த்ரிலோச்சன் பாண்டா மற்றும் கிரிட்கோ லிமிடெட் இயக்குநர்  ஸ்ரீ ககன் பிஹாரி ஸ்வைன் ஆகியோர் முன்னிலையில், மின் கொள்முதல் ஒப்பந்தம் கையெழுத்திடப்பட்டது.
-----

(ANU/AD/BS/KRS
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களிடம் 1.80 கோடி கொவிட் தடுப்பூசிகள் கையிருப்பு
கொவிட்-19 பெருந்தொற்றைக் கட்டுப்படுத்துவதில் இந்திய அரசின் ஐந்து அம்ச உத்திகளில் பரிசோதனை, தடம் அறிதல், சிகிச்சை, சரியான வழிகாட்டு நெறிமுறை ஆகியவற்றுடன் தடுப்பூசி, மிக முக்கியமான அங்கம் வகிக்கிறது. அந்த வகையில், இதுவரை, சுமார் 21.80 கோடி  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், மத்திய அரசு இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 20,00,08,875 டோஸ் தடுப்பூசி  பயன்படுத்தப்பட்டுள்ளது.
சுமார் 1.80 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் ஏறத்தாழ 48 லட்சம்  தடுப்பூசி டோஸ்களை மத்திய அரசு கூடுதலாக வழங்கவிருக்கிறது.
ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1721207
••••••••••••••••••••
(
உள்நாட்டு விமானப் போக்குவரத்து அமைச்சகம்
பசுமை விமான நிலைய கொள்கை, 2008 இன் கீழ் வடகிழக்கு பிராந்தியத்தில் இரண்டு பசுமை விமான நிலையங்கள் கட்டப்பட்டுள்ளன
பசுமை விமான நிலையங்கள்  கொள்கை, 2008ஐ மத்திய அரசு உருவாக்கியுள்ளது. இது நாட்டில் புதிய பசுமை விமான நிலையங்களை உருவாக்குவதற்கான நடைமுறை மற்றும் நிபந்தனைகளை வரையறுக்கிறது. ஒப்புதலில் இரண்டு கட்ட செயல்முறை உள்ளது. அதாவது இட ஒப்புதல் ' மற்றும் 'கொள்கை ரீதியான' ஒப்புதல்.
அஸ்ஸாம் மாநிலம் கச்சாரில் உள்ள டோலு டி.இ.யில் பசுமை விமான நிலையத்தை மேம்படுத்துவதற்கான 'இட ஒப்புதல்' வழங்குவதற்காக இந்திய விமான நிலைய ஆணையம்  பசுமை விமான நிலைய கொள்கை, 2008 இன் கீழ் சிவில் விமானப் போக்குவரத்து அமைச்சகத்திடம்  விண்ணப்பத்தை சமர்ப்பித்துள்ளது. பசுமை விமான நிலைய கொள்கையின் படி, இந்த முன்மொழிவு சிவில் விமானப் போக்குவரத்து இயக்குநரகம்  மற்றும் பாதுகாப்பு அமைச்சகம்  உள்ளிட்ட சம்பந்தப்பட்ட பங்குதாரர்களுக்கு அவர்களின் கருத்துகளுக்காக அனுப்பப்பட்டுள்ளது. பங்குதாரர்களுடனான இந்த ஆலோசனையின் பின்னர், இட ஒப்புதல் வழங்குவது தொடர்பாக பசுமை விமான நிலையங்கள் குறித்த வழிகாட்டுதல் குழுவின் பரிந்துரைக்காக முன்மொழிவு வைக்கப்பட வேண்டும்.
பசுமை விமான நிலைய கொள்கை, 2008 இன் படி, திட்டத்திற்கான நிதி, நிலம் கையகப்படுத்துதல், விமான நிலைய திட்டங்களை செயல்படுத்தும் பொறுப்பு அந்தந்த மாநில அரசு உட்பட சம்பந்தப்பட்ட விமான நிலைய மேம்பாட்டாளரிடம் உள்ளது . விமான நிலையங்கள் கட்டுவதற்கான காலக்கெடு நிலம் கையகப்படுத்துதல், தடைகளை நீக்குதல், நிதி இறுதி செய்தல் போன்ற பல்வேறு காரணிகளைப் பொறுத்தது.
வடகிழக்கு பிராந்தியத்தில் பாக்யாங் மற்றும் இட்டாநகர்  ஆகிய இரண்டு பசுமை விமான நிலையங்கள், ஜி.எஃப்.ஏ கொள்கை, 2008 இன் கீழ் கட்டப்பட்டுள்ளன.
வடகிழக்கு பிராந்தியம் உட்பட பிராந்திய விமான இணைப்பை ஊக்குவிக்கவும், விமான பயணத்தை மக்களுக்கு குறைந்த கட்டணத்தில் வழங்கவும் சிவில் விமான போக்குவரத்து அமைச்சகம் 21-10-2016 அன்று பிராந்திய இணைப்பு திட்டம்  - உடான் அறிமுகப்படுத்தியது. இத்திட்டம் தேவையை அடிப்படையாகக் கொண்டது.
உடான் திட்டத்தின் கீழ், வடகிழக்கு பிராந்தியத்தில் பாசிகாட், தேஜு, இட்டாநகர் , ஜோர்ஹாட், லீலாபரி, ரூப்சி, தேஜ்பூர், ஷில்லாங் , திமாபூர் மற்றும் பாக்யாங் ஆகிய 10 விமான நிலையங்கள் செயல்பாட்டுக்கு வந்துள்ளன / புதுப்பிக்கப்பட்டுள்ளன.
சிவில் விமானப் போக்குவரத்து இணை அமைச்சர் ஜெனரல்  வி.கே.சிங்  இன்று மாநிலங்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
சுற்றுலா அமைச்சகம்
சுற்றுலா அமைச்சகம் அக்டோபர் 4-ம் தேதி முதல் புதுதில்லியில் பசிபிக் ஆசியா பயணச் சங்கத்தின் இந்த ஆண்டுக்கான கண்காட்சியை நடத்துகிறது
பசிபிக் ஆசியா பயணச் சங்கமான பசிபிக் ஆசியா டிராவல் அசோசியேஷன் , டிராவல் மார்ட் 2023 எனப்படும் 46- வது கண்காட்சியை புதுதில்லியில் உள்ள பிரகதி மைதானத்தில் சர்வதேச கண்காட்சி மற்றும் மாநாட்டு மையத்தில்  இந்தியா நடத்தவுள்ளதாக சுற்றுலா அமைச்சகம் அறி்வித்துள்ளது.
உலகெங்கிலும் உள்ள சுற்றுலா வல்லுநர்கள் மற்றும் இந்த தொழில் துறையினரை ஒருங்கிணைக்கும் இந்தப் பயணச் சந்தை மற்றும் கண்காட்சி, 2023 அக்டோபர் 4 முதல் 6-ம் தேதி வரை நடைபெற உள்ளது. கொவிட் தொற்று பாதிப்புக் காரணமாக மூன்று ஆண்டு இடைவெளிக்குப் பிறகு டிராவல் மார்ட் எனப்படும் இந்தப் பயணச் சந்தை நேரடியாக நடத்தப்படுகிறது.
1951 ஆம் ஆண்டில் நிறுவப்பட்ட பசிபிக் ஆசிய பயண சங்கம்  பாங்காக்கை தலைமையிடமாகக் கொண்டு, ஆசிய பசிபிக் பிராந்தியத்தில் பயணம் மற்றும் சுற்றுலா வளர்ச்சிக்குப் பங்காற்றி வருகிறது. இது சர்வதேச அளவில் அங்கீகரிக்கப்பட்ட ஒரு புகழ்பெற்ற லாப நோக்கற்ற அமைப்பாகும். பாட்டா டிராவல் மார்ட் என்பது சுற்றுலாத் துறைக்கு சேவை செய்யும் முக்கியமான சர்வதேச வர்த்தக கண்காட்சிகளில் ஒன்றாகும். மேலும் இது பெரும்பாலும் ஆசிய பசிபிக் பிராந்தியத்தைச் சேர்ந்த உலகளாவிய சுற்றுலா வர்த்தகம் தொடர்பான தொடர்புகளுக்கான தளமாக செயல்படுகிறது.
நித்தி ஆயோக்
பள்ளி குழந்தைகளுக்காக இந்தியா-ரஷ்யா இணைந்து தொடங்கும் 3.0 புதுமைத் திட்டம்
அடல் புதுமை இயக்கமும், ரஷ்யாவை சேர்ந்த சிரியஸ்  அமைப்பும் இணைந்து எய்ம்-சிரியஸ் புதுமைத் திட்டம் 3.0-ஐ தொடங்கி உள்ளன.
இந்தியா, ரஷ்ய நாடுகளைச் சேர்ந்த பள்ளிக் குழந்தைகளுக்காக இணைய வழியிலான இந்த 14 நாள் திட்டம் தொடங்கப்பட்டுள்ளது.
நவம்பர் 7-ஆம் தேதி முதல் 21-ஆம் தேதி வரை இரண்டு வாரங்களுக்கு நடைபெறும் இந்த திட்டத்தில் 48 மாணவர்கள், 16 கல்வியாளர்கள் மற்றும் வழிநடத்துபவர்கள், இணையப் பொருட்கள் மற்றும் கைபேசி செயலிகளை பல்வேறு துறைகள் எதிர்கொண்டுள்ள சர்வதேச சவால்களுக்குத் தீர்வு காணும் வகையில் உருவாக்குவார்கள்.
மேலும் விவரங்களுக்கு இந்த ஆங்கில செய்திக்குறிப்பை காணவும்:
https://www.pib.gov.in/PressReleasePage.aspx?PRID=1671060
ஊரக வளர்ச்சி அமைச்சகம்
ஊரக சுயவேலைவாய்ப்பு பயிற்சி நிறுவனங்கள் புதிய வகுப்புகளைத் தொடங்கியுள்ளன
சுதந்திரத்தின் 75 ஆவது ஆண்டு பெருவிழாவின் ஒருவார கால கொண்டாட்டத்தின் ஒரு பகுதியாக ஊரக மேம்பாட்டுத் துறை மூலம் சர்வதேச மகளிர் தினத்தைக் குறிக்கும் வகையில் 2022 மார்ச் 7 அன்று நாடுமுழுவதும் பெண்களை மையப்படுத்திய புதிய பயிற்சி வகுப்புகளை ஊரக சுயவேலைவாய்ப்பு பயிற்சி நிறுவனங்கள் தொடங்கின. இதில் பங்கேற்றவர்களில் 66 சதவீதம் பேர் பெண்களாவர்.
வீட்டில் அகர்பத்தி செய்தல், பொம்மைகள் செய்தல் மற்றும் விற்றல், அப்பளம், ஊறுகாய், மசாலாப் பொடி தயாரித்தல், அழகுநிலைய நிர்வாகம் போன்றவற்றில் புதிய தொகுப்பினருக்கு பயிற்சி அளிக்கப்பட்டது.
மத்திய ஊரக மேம்பாட்டு அமைச்சகம், மத்திய அரசு, மாநில அரசுகள், நிதியுதவி செய்யும் வங்கிகள் ஆகியவற்றின் பங்களிப்புடன் இந்த பயிற்சி வகுப்புகள் நடத்தப்பட்டன. ஊரக இளைஞர்களுக்கு சுயவேலை செய்யவும், தொழில்களை தொடங்கவும் மாவட்டத்திற்கு ஒரு பயிற்சி நிலையத்தையாவது தொடங்க வேண்டும் என்பது வங்கிகளுக்கு கட்டாயமாக்கப்பட்டு உள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1804674
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 211.91 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 211.91 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.02 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 84,931 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.19 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.62 சதவீதமாக உள்ளது. கடந்த 24 மணி நேரத்தில் 9,206 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,38,02,993.
இந்தியாவில் கடந்த 24 மணி நேரத்தில் 7,591 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,65,751 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.52 கோடி  வாராந்திரத் தொற்று 2.69 சதவீதமாக உள்ளது. தினசரித் தொற்று விகிதம் 4.58 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855140
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய நிர்வாக தீர்ப்பாய அமர்வுகளின் செயல்பாடு 03.5.2020 வரை ரத்து செய்யப்பட்டுள்ளன
ஊரடங்கு தொடர்பாக அரசு எடுக்கும் முடிவுகளைப் பொறுத்து மத்திய நிர்வாகத் தீர்ப்பாய அமர்வுகள் செயல்படுவதற்கான சாத்தியக்கூறுகள் பற்றி பரிசீலிக்கப்படும் என்று 14. 04. 2020 அன்று வெளியிடப்பட்ட செய்திக்குறிப்பில் தெரிவிக்கப்பட்டிருந்தது என்பதை நினைவு கூரலாம்.
குறிப்பிட்ட சில செயல்பாடுகளுக்காக ஊரடங்கின் சில நிபந்தனைகளைத் தளர்த்துவதாக அரசு அறிவித்துள்ளது. அது ஏழை மக்களுக்கு வாழ்வாதாரம் அளிப்பதற்கான நடவடிக்கையாக மட்டுமல்லாமல், அத்தியாவசியப் பொருள்கள் -- குறிப்பாக உணவு தானியங்கள் வழங்குதல்; அவற்றின் போக்குவரத்து உறுதி செய்யப்படுதல் ஆகியவற்றை நோக்கமாகக் கொண்டவை. பொதுவாக, பொதுமக்களுடன் எந்தவிதமான தனிநபர் தொடர்பும் இல்லாமல், வேறு எவருமே உள்ளே நுழையாத அளவிற்கு, மிகுந்த கட்டுப்பாட்டுடன் கூடிய முறையில் அலுவலகங்கள் செயல்பட அனுமதி அளிக்கப்பட்டுள்ளது.
உயர்நீதிமன்றங்கள் செயல்படவில்லை; விதிவிலக்கான வழக்குகள் காணொளிக் காட்சி மூலமாக விசாரணைக்கு எடுத்துக் கொள்ளப்படுகின்றன என்று இதுவரை பெறப்பட்ட தகவல்கள் தெரிவிக்கின்றன. பெரும்பாலும் கொரோனா தொற்று அதிகமாக உள்ள ‘ஹாட்ஸ்பாட்’களாக அறிவிக்கப்பட்டுள்ள இடங்களில்தான், நீதிமன்ற அமர்வுகள்  உள்ளன. இந்த நிலைமையில் வழக்குகளை பதிவு செய்வதோ, வழக்குகளை தொடர்வதோ கடினமாக இருக்கும் என்று வழக்குரைஞர் சங்கப் பிரதிநிதிகள் கூறியுள்ளனர்.
எனவே, மத்திய நிர்வாகத் தீர்ப்பாய அமர்வுகளின் செயல்பாடுகள், விசாரணைகள் ஆகியவை 03.05.2020 வரை ரத்து செய்யப்படுகின்றன. ஏற்கனவே விடுமுறை என அறிவிக்கப்பட்ட நாட்களிலும், விடுமுறை காலத்திலும் பணிபுரிவதற்கான சாத்தியக்கூறுகள் பற்றி, அமர்வுகள் செயல்பட ஆரம்பித்த பிறகு பரிசீலிக்கப்படும்.
(
கலாசாரத்துறை அமைச்சகம்
இந்தியாவின் ஜி20 தலைமைத்துவத்தின் கலாச்சார பணிக்குழு நீடித்த எதிர்காலத்திற்கு வாழ்வோடு ஒன்றிய பாரம்பரியத்தை பயன்படுத்துதல் என்ற இரண்டாவது இணையவழிக் கருத்தரங்கிற்கு ஏப்ரல்13 அன்று ஏற்பாடு செய்துள்ளது
இந்தியாவின் ஜி20 தலைமைத்துவத்தின் கீழ் கலாச்சார பணிக்குழு, நீடித்த எதிர்காலத்திற்கு வாழ்வோடு ஒன்றிய பாரம்பரியத்தை பயன்படுத்துதல் என்ற இரண்டாவது இணையவழிக் கருத்தரங்கை ஏப்ரல்13 அன்று பிற்பகல் மணி 12.30 முதல் இரவு மணி 8.30 வரை நடத்துவதற்கு ஏற்பாடு செய்துள்ளது.
இதில் ஜி20 நாடுகளின் உறுப்பினர்கள் மற்றும் விருந்தினர் நாடுகளின் உறுப்பினர்கள் உட்பட 29 நாடுகளின் நிபுணர்கள், பல்வேறு சர்வதேச அமைப்புகளின் நிபுணர்களும் பங்கேற்க உள்ளனர். இந்தக் கருத்தரங்கத்தின் மூன்று கட்ட பேச்சுகள் இடம் பெற உள்ளன. உணவு மற்றும் வேளாண் அமைப்பு, உலக சுகாதார அமைப்பு, உலக அறிவுசார் சொத்துரிமை அமைப்பு ஆகியவற்றின் பிரதிநிதிகள் இந்த இணையவழிக் கருத்தரங்கில் நடத்த உள்ளனர். இது யுனெஸ்கோவின்  யூ டியூப் அலைவரிசையில் நேரடியாக ஒளிபரப்பப்பட உள்ளது.
பெண்கள் மற்றும் குழந்தை நலன் அமைச்சகம்
அங்கன்வாடி சேவைகளை டிஜிட்டல்மயமாக்கல்
அங்கன்வாடி மையங்களில் ஊட்டச்சத்து வழங்கும்முறையில் வெளிப்படைத்தன்மையை ஏற்படுத்தி வலுப்படுத்த தகவல் தொழில்நுட்ப நடைமுறை ஊக்குவிக்கப்படுகிறது. ‘போஷான் ட்ராக்கர்’ செயலி 01 மார்ச் 2021-ல் தொடங்கப்பட்டு, அரசு நிர்வாகத்தில் முக்கிய சாதனமாக திகழ்கிறது. நாடுமுழுவதும் உள்ள அனைத்து அங்கன்வாடி மையங்கள், அங்கன்வாடி பணியாளர்கள் மற்றும் பயனாளிகளைக் கண்காணித்து அவர்களை பின்தொடர போஷான் ட்ராக்கர் உதவி செய்கிறது. ஊட்டச்சத்துப் பொருட்கள் வீணாவது, குழந்தைகைளிடையே காணப்படும் எடைக்குறைவு போன்றவற்றை அடையாளம் காண இந்த தொழில்நுட்பம் பயன்படுத்தப்படுகிறது. ஊட்டச்சத்து இயக்கத்தின் கீழ், முதல் முறையாக அங்கன்வாடி மையங்களில் டிஜிட்டல் புரட்சி ஏற்படுத்தப்பட்டு செல்போன் வசதி ஏற்படுத்தப்பட்டுள்ளது. அங்கன்வாடி பணியாளர்கள் பயன்படுத்தும் பதிவேடுகளை டிஜிட்டல் மயமாக்கி பணியாளர்களின் வேலை தரத்தை மேம்படுத்த இது உதவுகிறது.
அங்கன்வாடி சேவைகளை டிஜிட்டல் மயமாக்குவதன் மூலம், மாநிலம் விட்டு மாநிலம் புலம்பெயர்வோர் உட்பட எந்தவொரு பயனாளிக்கும் அங்கன்வாடி சேவைகள் விடுபடாமல் இருப்பதை உறுதி செய்யலாம். இதன் மூலம் புலம்பெயரும் பயனாளிகள் தங்களது ஆதார் விவரங்களை பயன்படுத்தி அங்கன்வாடி மையங்களை அணுகலாம். மேலும் அங்கன்வாடிமையங்களில் வழங்கப்படும் உதவிகளை பெறுவதற்கு குழந்தைகளின் ஆதார் விவரங்கள் தேவையில்லை என்றும் அந்த குழந்தையின் தாயாரின் ஆதார் அட்டையை பயன்படுத்தி உதவிகளைப்பெற்றுக் கொள்ளலாம் என்று மத்திய மகளிர் மற்றும் குழந்தைகள் மேம்பாட்டுத்துறை அமைச்சர்“ திருமதி ஸ்மிருதி இரானி மக்களவையில் கேள்வி ஓன்றுக்கு எழுத்து மூலம் அளித்த பதிலில் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1848648
வணிகம் மற்றும் தொழில்துறை அமைச்சகம்
“தொடங்கிடு இந்தியா”-மகாராஷ்ட்ர யாத்திரை அக்டோபர் 3-ஆம் தேதி தொடங்குகிறது
“தொடங்கிடு இந்தியா”-மகாராஷ்ட்ரா யாத்திரையை மத்திய வர்த்தகம், தொழில் மற்றும் விமானப் போக்குவரத்துத்துறை அமைச்சர் திரு. சுரேஷ் பிரபு, மும்பை ஆளுநர் மாளிகையில் 03.10.2018 அன்று தொடங்கி வைக்கிறார். மகாராஷ்ட்ர மாநில ஆளுநர் திரு. சி. வித்யாசாகர் ராவ், முதலமைச்சர் திரு. தேவேந்திர பட்நவிஸ், தொழில் மற்றும் திறன் மேம்பாட்டுத் துறை அமைச்சர் திரு. சம்பாஜி பாட்டீல் நிலன்கேகர் ஆகியோர் இந்நிகழ்வில் பங்கேற்கின்றனர்.
குஜராத், உத்தரபிரதேசம், ஒடிசா, மத்தியப் பிரதேசம், சத்தீஷ்கர், ஜார்க்கண்ட், ஆந்திரா மற்றும் தெலங்கானா ஆகிய மாநிலங்களில் வெற்றிகரமாக பயணித்த “தொடங்கிடு இந்தியா” யாத்திரை, தற்போது மகாராஷ்ட்ராவுக்கு வருகை தரவுள்ளது. இந்த யாத்திரையை, மஹாராஷ்ட்ர மாநில அரசின், தொழில் கொள்கை, முன்னேற்றம், இந்தியாவில் முதலீடு, திறன் மேம்பாடு மற்றும் தொழில் முனைவோர் அமைச்சகம் நடத்துகிறது.
---------
(Visitor Counter : 130
உள்துறை அமைச்சகம்
பிரதமர் மோடி தலைமையிலான மத்திய அரசால் இன்று மக்களவையில் நாரி சக்தி வந்தன் மசோதாவை அறிமுகப்படுத்தியதற்காக பிரதமர் திரு. நரேந்திர மோடிக்கு மத்திய உள்துறை அமைச்சரும், கூட்டுறவுத் துறை அமைச்சருமான திரு. அமித் ஷா நன்றி தெரிவித்துள்ளார்
பிரதமர் நரேந்திர மோடி தலைமையிலான மத்திய அரசால் இன்று மக்களவையில் நாரி சக்தி வந்தன் மசோதாவை அறிமுகப்படுத்தியதற்காக பிரதமர் திரு. நரேந்திர மோடிக்கு மத்திய உள்துறை அமைச்சரும், கூட்டுறவுத் துறை அமைச்சருமான திரு. அமித் ஷா நன்றி தெரிவித்த்துள்ளார்.
பிரதமர் திரு. நரேந்திர மோடி இன்று, "1000" என்ற கொள்கையை செயல்படுத்தியுள்ளார் என்று திரு. அமித் ஷா சமூக ஊடக எக்ஸ் பதிவுகளில் கூறியுள்ளார்.மக்களவையில் இன்று அறிமுகம் செய்யப்பட்ட 'நாரி சக்தி வந்தன் மசோதா' நாட்டின் பெண்களுக்கு உண்மையான அர்த்தத்தில் அவர்களின் உரிமைகளை வழங்கும் முடிவு என்று அவர் கூறினார். 'மகளிர் தலைமையிலான அதிகாரமளித்தல்' என்பது மோடி அரசின் முழக்கம் அல்ல, மாறாக ஒரு தீர்மானம் என்பதை மோடி நிரூபித்துள்ளார். கோடிக்கணக்கான நாட்டுமக்கள் சார்பாக, இந்த வரலாற்று சிறப்புமிக்க முடிவுக்காக மோடி அவர்களை நான் மனதார பாராட்டுகிறேன் என்று திரு. அமித் ஷா கூறியுள்ளார்.
கொள்கையாக இருந்தாலும் சரி, தலைமையாக இருந்தாலும் சரி, இந்தியாவின் மகளிர் சக்தி எந்தத் துறையிலும் யாருக்கும் சளைத்தவர்கள் அல்ல என்பதை நிரூபித்துள்ளது என்று மத்திய உள்துறை அமைச்சர் கூறினார். பெண்களின் ஆதரவும் பலமும் இல்லாமல் வலுவான மற்றும் தற்சார்பு இந்தியாவை உருவாக்குவது சாத்தியமில்லை என்று மோடி அரசு நம்புகிறது. நாட்டின் பெண்களுக்கு உரிய உரிமைகளை வழங்கும் மோடி அரசின் இந்த முடிவு, வரும் காலங்களில் வளர்ந்த மற்றும் வளமான இந்தியாவை உருவாக்குவதற்கான முக்கிய தூணாக மாறும் என்றும் திரு. அமித் ஷா கூறியுள்ளார்.
பாதுகாப்பு அமைச்சகம்
டிஆர்டிஓ உருவாக்கிய உயிரி கழிவறைகள்
பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ உருவாக்கிய உயிரி கழிவறை கீழ்காணும் 3 முக்கிய அம்சங்களைக் கொண்டது.
- ஆக்சிஜன் இல்லாத முறையில் மனிதக்கழிவுகளை பாக்டீரியா தொகுப்புகள் உட்கிரகிக்கும் முறை ;
- மாறுபட்ட புவி – பருவ சூழல்களில் பயன்படுத்துவதற்கு வெவ்வேறு வடிவங்களிலான உயிரி கழிவறை உருவாக்கப்பட்டுள்ளது.
பாக்டீரியா தொகுப்பை செறிவூட்ட பசுமாட்டுச் சாணம் பயன்படுத்தப்படுகிறது. இந்தத் தொகுப்பில் கீழ்காணும் 4 வகையான பாக்டீரியாக்கள் உள்ளன :
- ஹைட்ரோலேஸ்
- அசிடோஜீனேஸ்.
- அசிட்டோஜீனேஸ்
- மீத்தோஜென்ஸ்
இந்தத் தொழில்நுட்பத்தை நாடு முழுவதும் உள்ள சுமார் 60 தொழில் நிறுவனங்களுக்கு டிஆர்டிஓ வழங்கியுள்ளது. இந்தத் தொழிற்சாலைகள் நாடு முழுவதும் உயிரி - மட்கவைக்கும் சாதனங்களை நிறுவியுள்ளது. இது தவிர ரயில் பெட்டிகளிலும் 2.5 லட்சத்துக்கும் மேற்பட்ட உயிரிக் கழிவறைகள் பொருத்தப்பட்டு தினந்தோறும் 100 லட்சத்துக்கும் மேற்பட்ட பயணிகளின் தேவைகைளை பூர்த்தி செய்து வருவதாகவும், பாதுகாப்புத்துறை இணை அமைச்சர் திரு அஜய் பட் மக்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ளார்.
-----
(Visitor Counter : 104
சிறப்பு சேவைகள் மற்றும் கட்டுரைகள்
திருச்சிராப்பள்ளி மக்கள் தொடர்பு கள அலுவலகம் சார்பில், திருவெறும்பூர் அருகே உள்ள தேவராயனேரி கிராமத்தில் கொவிட் தடுப்பூசி விழிப்புணர்வு, விடுதலைப் பெருவிழா, தூய்மை இந்தியா பணிகள்
மத்திய தகவல் ஒலிபரப்பு அமைச்சகத்திற்குட்பட்ட திருச்சிராப்பள்ளி மக்கள் தொடர்பு கள அலுவலகம் சார்பில், திருச்சி மாவட்டம் திருவெறும்பூர் ஒன்றியத்திற்குட்பட்ட தேவராயனேரி கிராமத்தில் ஒருங்கிணைந்த தகவல் தொடர்பு மற்றும் மக்கள் தொடர்பு முகாம் 31.12.2021 அன்று நடைபெற்றது. இந்த முகாமின் போது கொவிட் தடுப்பூசி செலுத்திக் கொள்ள வேண்டியதன் அவசியம் குறித்து மக்களுக்கு விழிப்புணர்வு ஏற்படுத்தப்பட்டதுடன் 75-வது சுதந்திர தின கொண்டாட்டம், தூய்மை இந்தியா இயக்கம், மண் வள ஆரோக்கிய அட்டை, டிஜிட்டல் பணப்பரிமாற்றம், இந்திர தனுஷ் தடுப்பூசி இயக்கம் ஆகியவை மேற்கொள்ளப்பட்டன.
நிகழ்ச்சிக்கு தலைமை வகித்த திருநெடுங்குளம் ஊராட்சி மன்றத் தலைவர் திருமதி. ஸ்ரீநிதி சதீஷ்குமார், இந்த ஊராட்சிக்குட்பட்ட அனைத்து மக்களும் தவறாமல் கொவிட்-19 தடுப்பூசி செலுத்திக் கொள்ள வேண்டும் என்றார். மேலும் கிராமத்தை தூய்மையாக பராமரிப்பதுடன், குப்பைக்கழிவுகளை பொது இடங்களில் போட வேண்டாம் எனவும் கேட்டுக் கொண்டார்.
சிறப்புரையாற்றிய திருவெறும்பூர் வட்டார வளர்ச்சி அலுவலர் திரு.எஸ்.ஜோசப் கென்னடி, அனைவரும் தவறாமல் கொவிட் தடுப்பூசியை செலுத்திக் கொள்ள வேண்டுமென்று வலியுறுத்தினார்.
மேலும் பிரதமரின் வீட்டுவசதித் திட்டத்தின் கீழ் திருநெடுங்குளம் ஊராட்சியில் ஏழை மக்களுக்கு வீடுகள் கட்டிக் கொடுக்கப்படுவதுடன், மகாத்மா காந்தி தேசிய ஊரக வேலை உறுதித் திட்டம், கிராமப்புற பொருளாதாரத்தின் முதுகெலும்பாகத் திகழ்கிறது என்றும் குறிப்பிட்டார்.
பொது சுகாதாரத்துறை துணை இயக்குனர்கள் டாக்டர் ஏ.சாந்தி, டாக்டர் எஸ்.சாவித்திரி, வட்டார வளர்ச்சி அலுவலர் திருமதி. ஆர்.லலிதா, வட்டார மருத்துவ அலுவலர் டாக்டர் ஆர்.சுகுமாரன், அப்துல் கலாம் இளைஞர் நற்பணி மன்ற தலைவர் திரு.சரவணன், மக்கள் தொடர்பு கள அலுவலர் திரு.கே.தேவி பத்மநாபன், ஒன்றிய கவுன்சிலர் திருமதி.சுபத்ரா சுப்பிரமணி உள்ளிட்டோர் நிகழ்ச்சியில் கலந்து கொண்டனர்.
(Visitor Counter : 184
பாதுகாப்பு அமைச்சகம்
இந்தோ-பசிபிக் பிராந்திய பேச்சுவார்த்தை 2021: பாதுகாப்புத்துறை அமைச்சர் திரு.ராஜ்நாத் சிங் உரையாற்றினார்
இந்தோ-பசிபிக் பிராந்திய பேச்சுவார்த்தை 2021 காணொலிகாட்சி மூலம் அக்டோபர் 27ம் தேதி முதல் 29ம் தேதிவரை நடைபெறுகிறது. இதில் பாதுகாப்புத்துறை அமைச்சர் திரு.ராஜ்நாத் சிங் முக்கிய உரை நிகழ்த்தினார். அப்போது அவர் கூறியதாவது:
கடல் சட்டம் குறித்த ஐநா மாநாட்டில் முடிவுசெய்யப்பட்டபடி அனைத்து நாடுகளின் உரிமைகளை மதிப்பதில் இந்தியா உறுதியாகவுள்ளது. ‘இந்தோ-பசிபிக்’ பகுதி பல நாடுகளின் விதிமுறைகள் ஒன்றோடொன்று இணைக்கப்பட்ட இயற்கையான பகுதி என பிரதமர் திரு.நரேந்திர மோடி கூறியுள்ளார். சரக்குப்போக்குவரத்து, கருத்துக்கள் பரிமாற்றம், புத்தாக்கம், மற்றும் உலக நாடுகளை நெருங்கிவரச்செய்வதற்கான பங்களிப்பு ஆகியவற்றிற்கு கடல்கள் முக்கிய தகவல் தொடர்பு இணைப்பாக உள்ளது. செழிப்பிற்கான நிலையான பாதையை தக்கவைக்க பிராந்தியத்தின் கடல்சார் திறனை திறம்படவும் ஒத்துழைப்புடனும் ஒழுங்குபடுத்தவேண்டும்.
21ம் நூற்றாண்டின் கடல்சார் யுக்தியில் பரிணாமம் பிராந்தியத்தின் கடந்தகாலத்தைச் சார்ந்துள்ளது. இது தற்போதைய நிலவரத்தை ஆராய்ந்து எதிர்காலத்திற்கு கடல்சார் யுக்திகளின் அடித்தளத்தை உருவாக்கும், விதிமுறைகளை கொண்டுவருகிறது. இவ்வாறு மத்திய அமைச்சர் திரு.ராஜ்நாத் சிங் பேசினார்.
பாதுகாப்பு அமைச்சகம்
இந்திய கடற்படையின் ட்ரோபெக்ஸ்-23-ன் மிகப்பெரிய கூட்டுப் போர் பயிற்சி
இந்திய கடற்படையின் 2023-ம் ஆண்டுக்கான மிகப்பெரிய போர் பயிற்சியான ட்ரோபெக்ஸ் கூட்டுப்பயிற்சி இந்தியாப் பெருங்கடல் பகுதியில் தற்போது நடைபெற்று வருகிறது. இதில் இந்திய கடற்படையின் அனைத்துப் பிரிவுகளும் இடம்பெற்று இருக்கிறது. மேலும், இந்திய ராணுவம், இந்திய விமானப்படை மற்றும் கடலோரக் காவல்படையினரும் இந்த பயிற்சியில் பங்கெடுத்துள்ளனர்.
ஜனவரி முதல் மார்ச் வரையிலான இந்த மூன்று மாத ட்ரோபெக்ஸ் 23 பயிற்சியில், நிலம் மற்றும் நீரில் உள்ள இலக்குகளைத் தாக்கக்கூடிய கடற்படை உபகரணங்கள் மட்டுமல்லாமல், விமானப்படையின் போர் விமானங்கள் உள்ளிட்டவையும் ஈடுபடுத்தப்பட்டு வருகின்றன. பல்வேறு கட்டங்களாக மேற்கொள்ளப்பட்டு வரும் இந்தப் பயிற்சியில், துறைமுகத்திலும், கடற்பகுதியிலும், ஆயுதத் துப்பாக்கி உள்ளிட்ட கடற்படைத் தளவாடங்கள் பயன்படுத்தப்படுகின்றன.
குறிப்பாக, பல்முனைத் தாக்குதல் சூழ்நிலையை கூட்டாக எதிர் கொள்வதற்கான பலத்தை இந்திய கடற்படைக்கு அளிக்கும் வகையில், இந்தப் பயிற்சிக்கு ஏற்பாடு செய்யப்பட்டுள்ளது.
உள்நாட்டு விமானப் போக்குவரத்து அமைச்சகம்
இந்தியாவுக்கு நேர்மறையான இணக்க கண்ணோட்டம் அளித்த விமானப் போக்குவரத்து பணிக்குழு
கேப்டவுன் உடன்படிக்கை மற்றும் விமான நெறிமுறைக்கு ஒப்பந்த நாடு என்ற முறையில், இந்தியாவின் ஒப்பந்தக் கடமைக்கு இணங்க, இந்திய அரசு 03.10.2023 தேதியிட்ட ஒரு அறிவிப்பை வெளியிட்டது,
திவால் சட்டம், 2016 இன் கீழ் உள்ள தடை கேப்டவுன் உடன்படிக்கையால் நிர்வகிக்கப்படும் விமானங்கள், விமான இயந்திரங்கள், ஏர்பிரேம்கள் மற்றும் ஹெலிகாப்டர்களுக்கு பொருந்தாது.
இது இந்திய ஆபரேட்டர்களுக்கு விமான உபகரணங்களை குத்தகைக்கு விடுவதை, நிதியளிப்பதை எளிதாக்குவதற்கான ஒரு சாதகமான நடவடிக்கையாக இருக்கும்.
கலாசாரத்துறை அமைச்சகம்
புத்த பாரம்பரியம் குறித்த காணொலி கண்காட்சி
குடியரசு துணைத் தலைவரும், 2020 ஷாங்காய் கூட்டுறவு அமைப்பின் அரசு தலைவர்கள் குழுவின் தலைவருமான திரு எம் வெங்கையா நாயுடு, ஷாங்காய் கூட்டுறவு அமைப்பின் அரசு தலைவர்கள் குழுவின் 19-வது அமர்வில் ஷாங்காய் கூட்டுறவு அமைப்பின் புத்த பாரம்பரியம் குறித்த முதல் காணொலி கண்காட்சியைத் தொடங்கி வைத்தார்.
இந்த சர்வதேச கண்காட்சியைத் தில்லியில் உள்ள தேசிய அருங்காட்சியகம், ஷாங்காய் கூட்டுறவு அமைப்பு நாடுகளுடன் இணைந்து நடத்துகிறது. பல்வேறு நவீன தொழில்நுட்பங்கள் கண்காட்சியில் பயன்படுத்தப்பட்டுள்ளன.
https://nmvirtual.in/ என்ற இணையதளத்தில் இந்த கண்காட்சியை உலகெங்கும் இருந்து கண்டு ரசிக்கலாம்.
புத்த கலைப்பொருட்களைப் பார்வையாளர்கள் தங்களது இருப்பிடங்களில் இருந்து காணும் வசதியை இந்த கண்காட்சி ஏற்படுத்தி இருக்கிறது.
இந்தியாவின் தேசிய அருங்காட்சியகம் , இந்திய அருங்காட்சியகம்  ஆகியவற்றுடன் கசகஸ்தான், சீனா, பாகிஸ்தான், கிர்கிஸ்தான், ரஷ்யா, தஜிகிஸ்தான் மற்றும் உஸ்பெகிஸ்தான் நாடுகளைச் சேர்ந்த அருங்காட்சியகங்களும் இந்த கண்காட்சியில் கலந்து கொண்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1677157